Candidații sunt declarați „admis” în ordinea descrescătoare a notelor obținute la interviul structurat pe subiecte profesionale. În situația în care mai mulți candidați obțin aceeași notă, este declarat „admis” la concurs candidatul care are cea mai mare vechime în specialitatea postului scos la concurs. În situația în care mai mulți candidați au aceeași vechime în specialitatea postului scos la concurs, este declarat „admis” candidatul care are cea mai mare vechime în studiile necesare postului scos la concurs.

Rezultatele se înscriu în tabelul cu rezultatele obținute la concurs și se aduc la cunoștință prin afișare la sediul Inspectoratului de Poliție Județean Gorj și prin postare pe pagina de Internet a unității, la adresa <https://gj.politiaromana.ro> – Secțiunea Carieră.

***Candidatul nemulțumit de rezultatul obținut la interviul structurat pe subiecte profesionale poate formula contestație o singură dată, în termen de 24 de ore de la afișare, ce va fi depusă la sediul Inspectoratului de Poliție Județean Gorj din Municipiul Tg-Jiu, strada Traian, nr. 2 sau transmisă prin fax la numărul 0253/211545.*** Candidații pot contesta numai notele la propriile lucrări.

Rezultatele la contestații se comunică candidaților prin afișare la sediul Inspectoratului de Poliție Județean Gorj și se postează pe pagina de Internet a unității, https://gj.politiaromana.ro – Secțiunea Carieră.

Nota acordată după soluționarea contestației la interviul structurat pe subiecte profesionale este definitivă.